રાજસ્થાનના ઝાલોરના અલાવા પાલીમાં સતત વરસાદથી પૂર જેવી સ્થિતિ ઊભી થઈ છે. જેના કારણે અનેક લોકો પાણીથી બચવા ઝાડ પર ચડી ગયા હતા. સતત વરસાદથી જવાઈ ડેમમાં લગભગ 49 ફૂટ પાણી ભરાઈ ગયું છે. જયારે ગઈ કાલે ધૌલા ગામમાં પાણીમાં ફસાયેલા 50 લોકોને બચાવી લેવયા હતા. જોકે હાલ વરસાદ બંધ રહેતા લોકોએ થોડી રાહત અનુભવી છે.સતત વરસાદથી અનેક વિસ્તરમાં જળબંબાકાર સર્જાયો છે. ભાખરા વિસ્તારમાં ગઢ તૂટી જતાં અનેક ગામો સંપર્કવિહોણા બન્યા છે. આ તરફ સેનાની બૈટલ-એકસ ડિવિઝનની ટીમનાજવાનોએ પાલી જિલ્લાના પાવટા ગામમાં પૂરમાં ફસાયેલા 31 લોકોને બચાવ્યા હતા. અને હજુપણ વિવિધ વિસ્તારમાં રાહત બચાવ કામગીરી ચાલુ છે.